Pravila Slovenskega Internetnega Foruma

1. člen

Slovenski Internetni Forum (SIF) je sodelovalno partnerstvo, ki v Republiki Sloveniji zagotavlja lokalno okolje za sodelovanje gospodarstva, državne in javne uprave, akademskega okolja, zasebnega in javnega sektorja, internetne skupnosti, nevladnih organizacij in civilne družbe v razpravi o upravljanju interneta. SIF predstavlja nacionalni Internet Governance Forum (IGF).

1. člen

(namen)

Osrednji namen SIF je vodenje razprav o upravljanju interneta, oblikovanje in uveljavljanje stališč, izboljšanje ozaveščenosti in informiranosti o različnih vprašanjih interneta in prenos dobrih praks. Slovenskim deležnikom pomaga, da v največji možni meri lahko uporabljajo rezultate dela SIF.

1. člen

(cilj)

SIF za zainteresirane deležnike zagotavlja odprti prostor za trajno razpravo o internetnih problematikah. S tem omogoča širitev pozitivnih načel, idej in pristopov k reševanju problemov ter prenos primerov dobre prakse z drugimi regionalnimi in nacionalnimi forumi, ter v mednarodnem okolju. Prispeva k oblikovanju stališč in odločitev na nacionalni in mednarodni ravni.

1. člen

(sodelovanje v forumu)

Sodelovanje v SIF je neformalno in prostovoljno.

1. člen

(upravljanje)

Delo SIF vodi njegov usmerjevalni odbor, ki ga sestavlja do 7 oseb. Mandatna doba člana usmerjevalnega odbora je 2 leti, z možnostjo vnovičnega imenovanja.

1. člen

(glasovanje)

V okviru SIF se o pomembnih vprašanjih o katerih se glasuje, v največji možni meri doseže soglasje. V kolikor takšno soglasje ni možno, se poskuša doseči soglasje o tistih vsebinah, o katerih je še možno soglasje (največji skupni imenovalec).

Predlogi sklepov, ki ne dobijo potrebnega soglasja bodo objavljeni v izvornih različicah, da si deležniki in širša javnost lahko z njimi po lastni presoji pomagajo pri odločitvah.

V SIF ni preglasovanja.

1. člen

(zagotavljanje podpore)

Tehnično in administrativno podporo delovanju SIF zagotavlja ministrstvo pristojno za informacijsko družbo.